open-index/open-wikipedia-markdown huggingface dataset:
คนชนนรก

**คนชนนรก** ชื่อภาษาไทยของภาพยนตร์ฮอลลีวู้ดเรื่อง **U.S. Marshals** นำแสดงโดย ทอมมี ลี โจนส์, เวสลีย์ สไนปส์, โรเบิร์ต ดาวนีย์ จูเนียร์ กำกับการแสดงโดย สจ๊วต แบรด

## เรื่องย่อ
มาร์ค เชอริแดน (เวสลีย์ สไนปส์) อดีตนาวิกโยธินผู้ผ่านสงครามพายุทะเลทรายถูกจับในข้อหาฆาตกรรมโดยที่ไม่ได้ทำผิด ขณะที่โบอิง 727 ที่ขนนักโทษทั้งหมดรวมทั้งมาร์ค เสียความควบคุมเพราะมีนักโทษคนหนึ่งแอบพกปืนปากกาขึ้นไปด้วย เครื่องบินตก ทำให้นักโทษหลายคนบาดเจ็บและหลบหนีไปได้ รวมทั้งมาร์คด้วย นั่นทำให้ ผู้ตรวจการสหรัฐ แซม เจอราร์ด (ทอมมี ลี โจนส์) ต้องออกปฏิบัติการอีกครั้งในการไล่ล่านักโทษบริสุทธิ์ที่ถูกกล่าวหาอย่างมาร์ค แต่กระนั้นมาร์คก็ยังเป็นบุคคลที่มีอันตรายเพราะเชี่ยวชาญศิลปะการต่อสู้ โดยมี จอห์น รอยซ์ (โรเบิร์ต ดาวนีย์ จูเนียร์) เจ้าหน้าที่คนใหม่ที่ถูกย้ายมาจากแผนกอื่นเข้าร่วมล่าด้วย แต่เบื้องหลังของรอยซ์ก็น่าเคลือบแคลง ก่อนที่ความรู้ทั้งหมดจะปรากฏในที่สุด

## เบื้องหลัง
*U.S. Marshals* เป็นภาพยนตร์ภาคต่อของ *[[ขึ้นทำเนียบจับตาย|The Fugitive]]* ภาพยนตร์แอ็คชั่นทริลเลอร์แนวไล่ล่าที่ประสบความสำเร็จอย่างมากที่ออกฉายในปี ค.ศ. 1993 ซึ่งนำแสดงโดย ทอมมี ลี โจนส์ และ แฮร์ริสัน ฟอร์ด สำหรับในภาคต่อนี้ ได้มีการเปลี่ยนตัวผู้กำกับจาก แอนดรูว์ เดวิส เป็น สจ๊วต แบรด ที่เคยมีผลงานมาก่อนหน้านี้กับภาพยนตร์แนวเดียวกัน คือ *[[ยุทธการดับฟ้า|Executive Decision]]* ในปี ค.ศ. 1996 ที่นำแสดงโดย เคิร์ต รัสเซล, ฮัลลี เบอร์รี และสตีเว่น ซีกัล ซึ่งได้รับคำชมว่าสนุกและตื่นเต้นแบบเดียวกับ *[[สปีด เร็วกว่านรก|Speed]]*

สำหรับในภาพยนตร์เรื่องนี้ ตัวเอกคือ แซม เจอราร์ด หัวหน้าเจ้าหน้าที่ผู้ตรวจการสหรัฐ ที่นำแสดงโดย ทอมมี ลี โจนส์ ที่แสดงได้อย่างโดดเด่นมากในภาคก่อนหน้านี้

ในบทของนักโทษที่ถูกกล่าวหาที่หลบหนีจากการไล่ล่า ในภาคนี้ได้ เวสลีย์ สไนปส์ นักแสดงผิวสีผู้ชำนาญศิลปะการต่อสู้มารับบทนี้เช่นเดียวกับ แฮร์ริสัน ฟอร์ด ในบทของ ดร.ริชาร์ด คิมเบิล โดยมีฉากที่เป็นไฮไลต์คือ การกระโดดหนีจากดาดฟ้าบนตึกโหนเครนข้ามหลังรถไฟที่กำลังวิ่งด้วยความเร็วสูงไป เช่นเดียวกับ ฉากที่ริชาร์ด คิมเบิล กระโดดลงเขื่อนในภาคก่อนหน้านี้

## คำวิจารณ์
ถึงแม้ภาพยนตร์จะมีหลายฉากที่น่าตื่นเต้นเช่นเดียวกับ *The Fugitive* แต่ทว่าได้รับเสียงวิจารณ์ในแง่ที่ไม่ดีเท่า เนื่องจากภาพยนตร์มีความยาวเกิน อีกทั้งการแสดงของเวสนีย์ สไนปส์ ก็ทำได้ไม่ดีเท่า ยิ่งโดยเฉพาะเมื่อต้องเข้าฉากประกบกับ ทอมมี ลี โจนส์ แล้วไม่สามารถแสดงบทบาทได้ทัดเทียมกันเลย

ซึ่งในเว็บไซต์IMDbได้ให้คะแนนภาพยนตร์เรื่องนี้ไป 6.2 ดาวจากทั้งหมด 10 ดาว

## อ้างอิง

### อ่านเพิ่ม

* 
* 
* 

## แหล่งข้อมูลอื่น
* 
* 
* 
* 
* 

หมวดหมู่:ภาพยนตร์ที่ถ่ายทำในชิคาโก
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่มีฉากในรัฐเคนทักกี
หมวดหมู่:ภาพยนตร์ที่ถ่ายทำในรัฐเคนทักกี
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่สร้างจากภาพยนตร์ชุดทางโทรทัศน์
หมวดหมู่:ภาพยนตร์โลดโผน
หมวดหมู่:ภาพยนตร์ระดับพีจี-13
หมวดหมู่:ภาพยนตร์โดยวอร์เนอร์บราเธอร์ส
เด็กหญิงกำพร้าในสุสาน

**เด็กหญิงกำพร้าในสุสาน** () เป็นภาพเขียนสีน้ำมันที่เขียนโดยเออแฌน เดอลาครัวซ์จิตรกรคนสำคัญชาวฝรั่งเศสของสมัยบาโรก ที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส  

แม้ว่าจะเชื่อกันว่าเป็นงานร่างสีน้ำมันสำหรับงาน “การสังหารหมู่ที่คิออส” แต่ “เด็กหญิงกำพร้าในสุสาน” เองก็ยังถือกันว่าเป็นงานชิ้นเอก บรรยากาศในภาพเป็นบรรยากาศที่แสดงถึงความกลัวที่กำจายออกมาจากภาพ ดวงตาของสตรีอันในภาพหล่อด้วยน้ำตาขณะที่แหงนมองขึ้นไปอย่างประหวั่น ฉากหลังของภาพของบรรยากาศของความเศร้าหมอง ขณะที่ท้องฟ้าเป็นท้องฟ้ายามค่ำและลานที่ปราศจากผู้คน ภาษาร่างกายและเสื้อผ้าของเด็กสาวก่อให้ความรู้สึกของความโศรกเศร้า และความหวั่นไหว ที่รวมทั้งเสื้อที่ตกลงมาจากไหล่, มือขวาวางอย่างปล่อยๆ บนตัก เงาเหนือต้นคอ, ทางด้านขวาของร่างที่มืด และเสื้อที่มีสีเย็นและอ่อน สิ่งต่างๆ เหล่านี้รวมกันเข้าแล้วเน้นความรู้สึกสูญเสีย, ของความหวังอันไม่มีวันที่จะเป็นจริงขึ้นมาได้, ความโดดเดี่ยว และ การขาดความช่วยเหลือ ขณะที่สตรีสาวมองไปยังบุคคลที่เราไม่ทราบว่าเป็นใครทางขวาของภาพ

สำหรับเดอลาครัวซ์แล้ว สีเป็นสิ่งที่สำคัญที่สุดสำหรับการเขียนภาพ เพราะรสนิยมทางศิลปะและความเชื่อดังกล่าวเดอลาครัวซ์จึงไม่มีความอดทนที่จะสร้างรูปจำลองของสถาปัตยกรรมคลาสสิก เดอลาครัวซ์มีความนับถือและชื่นชมปีเตอร์ พอล รูเบนส์ และ ศิลปินเวนิส เดอลาครัวซ์ใช้สีอันมีสีสันและหัวเรื่องที่เขียนที่แปลก (exotic themes) ในการเขียนภาพ ที่มีแรงบันดาลใจมาจากสถานที่ต่างๆ ที่มีผลในงานเขียนที่วาววามและเต็มไปด้วยพลัง

## อ้างอิง
 

## ดูเพิ่ม
* เออแฌน เดอลาครัวซ์
* บาโรก
* ภาพชีวิตประจำวัน
* จิตรกรรมยุคทองของเนเธอร์แลนด์

หมวดหมู่:เออแฌน เดอลาครัวซ์
หมวดหมู่:จิตรกรรมในคริสต์ทศวรรษ 1820
หมวดหมู่:ภาพเหมือน
หมวดหมู่:จิตรกรรมสีน้ำมัน
หมวดหมู่:งานสะสมของพิพิธภัณฑ์ลูฟวร์
หนูขนเสี้ยนเขาหินปูน

**หนูขนเสี้ยนเขาหินปูน** (ชื่อวิทยาศาสตร์: *Niviventer hinpoon*; อังกฤษ: Limestone rat) เป็นสปีชีส์ของสัตว์ฟันแทะในวงศ์ Muridae อาศัยในถ้ำหินปูน พบในประเทศไทยเพียงแห่งเดียวเท่านั้น ในจังหวัดอุทัยธานี, สระบุรี และลพบุรี

สถานภาพปัจจุบันตามบัญชีแดงของสหภาพเพื่อการอนุรักษ์ธรรมชาติว่าเป็นสัตว์ใกล้ถูกคุกคาม ในประเทศไทยจัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ. 2535

## ประวัติ
ถูกค้นพบครั้งแรกโดย William A. Neill เมื่อ พ.ศ. 2516 จับได้ในบริเวณเขาหินปูน บริเวณพุน้ำตก อำเภอแก่งคอย จังหวัดสระบุรี หลังจากนั้นอีก 2 ปี นายส่งศักดิ์ เย็นบุตร สามารถจับหนูตัวเมีย 1 ตัว ได้จากถ้ำเขาหินปูน บริเวณวัดถ้ำพระธาตุ อำเภอเมือง จังหวัดลพบุรี ในปี พ.ศ. 2518 

ปัจจุบันตัวอย่างต้นแบบแรกของหนูขนเสี้ยนเขาหินปูน หมายเลข 54-3988 ได้เก็บรักษาไว้ที่ศูนย์รวบรวมตัวอย่างอ้างอิงทางชีววิทยา สถาบันวิจัยวิทยาศาสตร์และเทคโนโลยีแห่งประเทศไทย

## ลักษณะ
หนูขนเสี้ยนเขาหินปูนมีขนแข็งขึ้นแซมบนลำตัวทางด้านหลัง ขนด้านหลังสีเทาอมเหลือง ด้านท้องสีเทา มีนม 4 คู่ หางสองสี ด้านบนสีดำและด้านล่างสีขาว หางยาวเท่า ๆ กับความยาวของลำตัวและหัวรวมกัน

## อ้างอิง

* Baillie, J. 1996.  Niviventer hinpoon.   2006 IUCN Red List of Threatened Species.   Downloaded on 19 July 2007.
*Musser, G. G. and M. D. Carleton. 2005. Superfamily Muroidea. Pp. 894-1531 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
## แหล่งข้อมูลอื่น

หมวดหมู่:วงศ์ย่อยหนู
หมวดหมู่:สัตว์ที่พบในประเทศไทย
หมวดหมู่:สิ่งมีชีวิตเฉพาะถิ่น
หมวดหมู่:สัตว์ป่าคุ้มครอง
วันปลดปล่อย

**วันปลดปล่อย** คือวันสำคัญวันหนึ่งของหลายประเทศ ซึ่งถือว่าเป็นวันที่ได้รับอิสรภาพ เป็นวันที่เกิดการเปลี่ยนแปลงภายในประเทศ อาทิการปฏิวัติ เช่นในคิวบา หรือสิ้นสุดการยึดครองทางทหารโดยรัฐอื่น อย่างใดอย่างหนึ่ง คล้ายกับวันเอกราชแต่ต่างกันที่ วันเอกราชถือเป็นวันที่แยกตัวออกเป็นอีกประเทศหนึ่ง ในขณะที่วันปลดปล่อยมิได้แยกประเทศ หรืออาจรวมประเทศ

หมวดหมู่:วันสำคัญ
*
กบอกหนาม

**กบอกหนาม** (อังกฤษ: Spiny-breasted Giant Frog, ชื่อวิทยาศาสตร์: *Paa fasciculispina*) เป็นกบชนิดหนึ่งในวงศ์กบนา (Ranidae) พบในประเทศกัมพูชาและประเทศไทย จัดเป็นสัตว์ป่าคุ้มครองตามบัญชีรายชื่อสัตว์ป่าคุ้มครอง พ.ศ. 2546

## ประวัติ
กบอกหนามมีการค้นพบในวันที่ 5 กรกฎาคม พ.ศ. 2504 และได้รับการตั้งชื่อวิทยาศาสตร์ในปี พ.ศ. 2513 โดยผู้เชี่ยวชาญชาวอเมริกัน ดร.โรเบิร์ต อิงเกอร์ แห่งพิพิธภัณฑ์ฟิลด์ ชิคาโก สหรัฐอเมริกา ต่อมาได้มีการเปลี่ยนชื่อสกุลจากเดิม *Rana* ไปเป็น *Paa* และ *Quasipaa* ตามลำดับ

ปัจจุบัน ตัวอย่างต้นแบบแรกหมายเลข 513-1385 เก็บรักษาไว้ที่ศูนย์รวบรวมตัวอย่างอ้างอิงทางชีววิทยา สถาบันวิจัยวิทยาศาสตร์และเทคโนโลยีแห่งประเทศไทย

## ลักษณะ
กบชนิดนี้มีรูปร่างโดยทั่วไปคล้ายคลึงกับคางคก โดยมีผิวหนังหยาบ ขรุขระเป็นสันและปุ่ม ลำตัวสีเขียว น้ำตาลจนถึงสีดำ มีจุดประสีน้ำตาลทั่วตัว ในฤดูผสมพันธุ์กบตัวผู้จะมีกลุ่มหนามแหลมสีดำ กลุ่มละ 5-10 อัน กระจายกันอยู่บนแผ่นอกและใต้คาง เมื่อสิ้นฤดูผสมพันธ์หนามเหล่านี้จะหลุดหายไป เหลือเพียงรอยสีคล้ำๆ ตรงตำแหน่งเดิม นิ้วเท้ามีแผ่นหนังยึดอยู่เต็มตลอดนิ้ว และปลายนิ้วเท้ายังขยายพองออกกว้างราวสองเท่าของความกว้างนิ้ว

## ถิ่นอาศัยและการกระจายพันธุ์
กบอกหนามชอบอาศัยอยู่ใน บริเวณที่ชื้น ตามริมลำธารที่มีน้ำไหลแรงในระดับความสูง 200-800 เมตรจากระดับน้ำทะเล วางไข่ใต้ก้อนหินใหญ่ริมลำธาร กบขนาดใหญ่จะอาศัยอยู่ในบริเวณลำธารกว้าง หรือรอบแอ่งน้ำตก ลูกกบขนาดเล็กชอบ เกาะอยู่บนก้อนหินติดกับระดับน้ำ ตามริมลำธารเล็ก ๆ ที่มีกระแสน้ำไหลเอื่อย กบอกหนามออกหากินในเวลากลางคืน ผสมพันธุ์ในฤดูหนาว ประมาณเดือนพฤศจิกายนถึงธันวาคม

พบเฉพาะเฉพาะในบริเวณแคบ ๆ ตั้งแต่บริเวณทิศตะวันออกเฉียงใต้ของไทย โดยอาศัยอยู่ในเขตรักษาพันธุ์สัตว์ป่าเขาสอยดาว ในจังหวัดจันทบุรี ไปจนถึงเทือกเขาบรรทัดทางทิศตะวันตกเฉียงใต้ของกัมพูชา

## อ้างอิง

หมวดหมู่:วงศ์กบนา
หมวดหมู่:สัตว์ป่าคุ้มครอง
หมวดหมู่:สิ่งมีชีวิตเฉพาะถิ่น
สามารถ ศรินทุ

**สามารถ ศรินทุ** (; ) เป็นนักมวยไทยจากการ์ตูนเรื่อง*[[คุณชายพันธุ์โชะ โคฮินาตะ มิโนรุ]]* ซึ่งเป็นนักมวยไทยที่มีฝีมือร้ายกาจของเรื่อง โดยเขาได้กล่าวว่ามีครูมวยชาวไทยชื่อ *ธนากร อมรัตน์* เพียงคนเดียวที่ให้วิชาแก่เขา ในขณะที่ครูธนากรเองทราบดีว่านั่นเป็นเพียงแค่คำถ่อมตัว เพราะสามารถเรียนรู้ได้ด้วยตนเอง และเริ่มมีบทบาทสำคัญในหนังสือการ์ตูนตั้งแต่เล่มที่ 27

## ประวัติ
*สามารถ ศรินทุ* เคยเป็นแชมป์มวยตั้งแต่อายุ 16 ปี จากสนามมวยราชดำเนิน ซึ่งเป็นนักมวยไทยผู้ทำสถิติไม่เคยแพ้ใครตลอดช่วงการแข่งขัน 20 นัดที่ผ่านมา ครั้งหนึ่งเขาเคยสู้กับ*ซาโตรุ* ซึ่งเป็นพี่ชายของ*อิบูกิ* (ผู้ใช้วิชาคิกบ็อกซิงในการต่อสู้) มาแล้วครั้งหนึ่ง จากเหตุการณ์การต่อสู้ในครั้งนั้น สามารถได้ทำให้ซาโตรุเสียชีวิตลงโดยไม่ได้ตั้งใจ ส่งผลให้แฟนสาวของซาโตรุเกิดความเสียใจ รวมไปจนถึงก่อให้เกิดความแค้นแก่อิบูกิผู้เป็นน้องชาย ในขณะที่ตัวสามารถเองก็รู้สึกสะเทือนใจกับเหตุการณ์ที่เกิดขึ้น เขาจึงไม่ต้องการสู้อย่างถึงที่สุดเพื่อเอาชีวิตใครอีกต่อไป

ต่อมาสามารถได้เข้าต่อสู้กับ *ฮามาดะ คาโอรุ* ซึ่งเป็นนักคาราเต้ที่สังเวียนการแข่งขันในโอซาก้า ประเทศญี่ปุ่น โดยผู้จัดการแข่งชาวญี่ปุ่นต้องการให้สามารถสู้อย่างเต็มที่เพื่อเอาใจผู้ชม เมื่อเริ่มการแข่งขัน สามารถสู้แค่พอเป็นพิธี และเพราะไม่ต้องการเอาชีวิตใครอีก เขาจึงขอสละสิทธิ์แล้วเดินออกจากเวทีไป ท่ามกลางเสียงโห่ร้องไม่พอใจจากผู้ชม ในขณะที่คาโอรุคิดว่าเป็นการหยามศักดิ์ศรีกัน แต่ถึงกระนั้นคาโอรุก็ประกาศขอถอนตัวจากการเป็นนักคาราเต้เป็นการถาวร ในขณะที่อิบูกิเองก็ยังคงรอวันต่อสู้กับสามารถเพื่อล้างแค้นให้กับพี่ชายของตนต่อไป

## การออกแบบตัวละคร
*สามารถ* เป็นชื่อที่ผู้เขียนได้แรงดลบันดาลใจมาจากนักมวยชาวไทยซึ่งมีชื่อว่า สามารถ พยัคฆ์อรุณ ส่วนคำว่า *เต๋า* ที่เป็นชื่อเล่นนั้น ผู้เขียนได้นำมาจากชื่อเล่นของนักร้องชาวไทยชื่อ สมชาย เข็มกลัด

## การตอบรับ
สามารถ ศรินทุ ถือเป็นตัวละครที่ได้รับความนิยมอย่างสูงในประเทศญี่ปุ่น โดยได้รับคะแนนโหวตล่าสุดอยู่ในอันดับต้น ๆ จากตัวละครการ์ตูนที่มีอยู่ทั้งหมดของเรื่องเดียวกันนี้ เดิมที เขาเป็นที่รู้จักสำหรับชาวไทยในชื่อ *สามารถ สิรินโต* แต่ใน*[[คุณชายพันธุ์โชะ โคฮินาตะ มิโนรุ]]* เล่มที่ 46 ฉบับภาษาไทย ทางบรรณาธิการได้ชี้แจงชื่อที่ถูกต้องคือ *สามารถ ศรินทุ* โดยอิงจากโลโก้ที่ปรากฏบนกางเกงตามต้นฉบับ

## อ้างอิง

* ยาสุชิ บาบะ. ***คุณชายพันธุ์โชะ โคฮินาตะ มิโนรุ***. เล่ม 27-28. พิมพ์ครั้งที่ 1. บริษัท ดับลิว พีเอส (ประเทศไทย) จำกัด. ISBN 978-616-516-715-4

## ดูเพิ่ม
* *[[คุณชายพันธุ์โชะ โคฮินาตะ มิโนรุ]]*

## แหล่งข้อมูลอื่น
* 空手小公子小日向海流 投票フォーム  
* 馬場康誌公式サイト『不動心』 
* まったり作品紹介 前編 

หมวดหมู่:ตัวละครที่เป็นนักมวยไทย
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครชายในอนิเมะและมังงะ
มิสไทยแลนด์ยูนิเวิร์ส 2553

**[[มิสไทยแลนด์ยูนิเวิร์ส]] [[พ.ศ. 2553|2553]]** จัดประกวดขึ้นเป็นปีที่ 11 นับตั้งแต่ปี พ.ศ. 2543  โดย สถานีโทรทัศน์สีกองทัพบกช่อง 7 โดยดำเนินการประกวด และทำกิจกรรมที่จังหวัด กำแพงเพชร และมีการจัดการประกวดรอบตัดสินขึ้นในวันที่ 20 มีนาคม 2553  ณ ห้องบางกอกคอนเวนชั่นเซ็นเตอร์ โรงแรมโซฟิเทล เซ็นทารา แกรนด์ กรุงเทพฯ (ลาดพร้าว) ผู้ที่ได้ตำแหน่ง มิสไทยแลนด์ยูนิเวิร์สในปีนี้จะเป็นผู้ได้สิทธิ์ไปประกวดนางงามจักรวาล ปี 2553 ที่จะจัดขึ้นประมาณกลางปี 2553 นี้ โดยมี ชุติมา ดุรงค์เดช มิสไทยแลนด์ยูนิเวิร์ส 2552 เป็นผู้มอบมงกุฏให้กับ ฝนทิพย์ วัชรตระกูล

ส่วนรองอันดับหนึ่งจะมีสิทธิ์ไปประกวดเวที  มิสเอิร์ธ ที่ประเทศฟิลิปปินส์ ส่วนรองอันดับ 2 อีก 3 ตำแหน่ง จะได้สิทธิ์ไปประกวดเวที มิสทัวร์ลิซึมอินเตอร์เนชั่นแนล ที่ประเทศมาเลเซีย มิสอินเตอร์คอนทิเนทัล และเวทีอื่นๆ ตามลำดับ

## ผลการประกวด

## ตำแหน่งต่างๆ

## กรรมการ
* ปรียา กุลวณิช
* เพชราภรณ์ วัชรพล
* พัชชา ศิลาอ่อน 
* อาภัสรา หงสกุล นางงามจักรวาล ปี 2508
* ปัญญา วิจินธรสาร
* สุดารัตน์ บุรภัทรชัยศรี
* เหงียน ทิ เกียง มี
* สยาม สังวริบุตร
* มรกต กิตติสาระ มิสไทยแลนด์ยูนิเวิร์ส 2547 
* ธาวิน เยาวพลกุล ดารา นักแสดง

## ผู้เข้าประกวด

## หมายเหตุ
* **ผู้เข้าประกวดหมายเลข 4   สุชาดา ณ ตะวัน** เคยเข้าร่วมประกวดมิสไทยแลนด์ยูนิเวิร์ส 2548 ในรอบ 44 คนสุดท้าย
* **ผู้เข้าประกวดหมายเลข 10 ปทิตตา ศิระอาภรณ์** เป็นพี่สาวของ ชลธิชา ทรัพย์ไพบูลย์เลิศ รองอันดับ 2 มิสไทยแลนด์ยูนิเวิร์สปี 2552
* **ผู้เข้าประกวดหมายเลข 11 ราตรีเฉลิม  เดชบุญญาภิชาติ** เคยเข้าร่วมประกวดนางสาวไทยปี 2552 และผ่านเข้ารอบ 10 คนสุดท้าย
* **ผู้เข้าประกวดหมายเลข 41 ณัฐญาณี รัตนไพฑูรย์** เคยเข้าร่วมประกวดมิสไทยแลนด์ยูนิเวิร์ส 2550 ในรอบ 44 คนสุดท้าย และมิสไทยแลนด์เวิร์ล 2550 ได้รับตำแหน่งนางงามมิตรภาพ

## ผู้สมัครที่สละสิทธิ์
*# (10) - กนกลดา บุตรพิมมา กรุงเทพ
*# (16) - เยาวเรศ ศรีวงษ์คล  กรุงเทพ

## ผู้สมัครที่เข้ามาแทน
*# (10) - ปทิตตา ศิระอาภรณ์ กรุงเทพ
*# (16) - ชฏา  สังวรเวชภัณฑ์ กรุงเทพ

## ดูเพิ่ม
* นางงามจักรวาล
* มิสทีนไทยแลนด์
* มิสไทยแลนด์เวิลด์
* นางสาวไทย

## อ้างอิง
* แนะนำผู้เข้ารอบ 44 คนสุดท้ายผู้เข้าประกวดมิสไทยแลนด์ยูนิเวิร์ส 
* เว็บไซต์ทางการประกวดมิสไทยแลนด์ยูนิเวิร์สประจำปี 2553 
* "กวาง มาริสา" คว้าขวัญใจซากังราวประเดิมเวทีมิสไทยแลนด์ยูนิเวิร์ส  

หมวดหมู่:มิสยูนิเวิร์สไทยแลนด์
จิมแจม

**จิมแจม** (อังกฤษ: *JimJam*) เป็นช่องรายการโทรทัศน์สำหรับเด็ก โดยมุ่งเน้นการออกอากาศรายการสำหรับเด็กก่อนวัยเรียน ออกอากาศครั้งแรกเมื่อปี พ.ศ. 2549 ที่ประเทศอิตาลี ทางช่อง**สกายอิตาเลีย (Sky Italia)** ต่อมาในเดือนกันยายน พ.ศ. 2550 ช่องจิมแจมได้ดำเนินงานในรูปแบบการร่วมทุนระหว่าง **เชลโล มีเดีย (Chellomedia)** ซึ่งเป็นบริษัทในเครือของ**ลิเบอร์ตี้ โกลบอล จำกัด** และ**ฮิต เอ็นเตอร์เทนเมนต์ (HIT Entertainment)** บริษัทผู้ผลิตและจัดจำหน่ายรายการสำหรับเด็กที่มีชื่อเสียงในระดับนานาชาติ

ช่องจิมแจมมีลักษณะเด่นคือการออกอากาศรายการโดยมีการพากย์เสียงเป็นภาษาท้องถิ่น เพื่อให้เหมาะสมกับเด็กในแต่ละประเทศและภูมิภาค ทำให้สามารถขยายฐานผู้ชมไปยังหลายประเทศทั่วโลก ช่องดังกล่าวสามารถรับชมได้ในหลายประเทศในทวีปยุโรปและภูมิภาคอื่น ๆ อาทิ โรมาเนีย สาธารณรัฐเช็ก สโลวาเกีย ฮังการี เนเธอร์แลนด์ เบลเยียม โปรตุเกส ออสเตรีย และอิสราเอล ซึ่งเริ่มออกอากาศตั้งแต่เดือนธันวาคม พ.ศ. 2552 รวมถึงสวิตเซอร์แลนด์ สิงคโปร์ ประเทศในกลุ่มอาหรับ ตลอดจนออกอากาศผ่านช่องเอ็นทีวี พลัส ในประเทศรัสเซียและยูเครน

สำหรับในประเทศไทย ช่องจิมแจมถือเป็นหนึ่งในช่องรายการสำหรับเด็กจากต่างประเทศที่เข้ามาออกอากาศในช่วงหลัง โดยประเทศไทยเป็นประเทศล่าสุดที่ได้นำช่องจิมแจมมาออกอากาศ ช่องดังกล่าวได้เซ็นสัญญากับบริษัท เคเบิล ไทย โฮลดิ้ง จำกัด (มหาชน) หรือ CTH เพื่อนำรายการไปเผยแพร่แก่ผู้ชมชาวไทย ผ่านระบบการออกอากาศผ่านดาวเทียม ABS-1 และได้เริ่มออกอากาศอย่างเป็นทางการแล้ว

## Programs
''Clifford The Big Red Dog (2019 )'' 

## Upcoming
*Donkey Hodie* 
หมวดหมู่:สถานีโทรทัศน์
หมวดหมู่:สถานีโทรทัศน์เครือข่ายสำหรับเด็ก
ทาลอส

[thumb|200px|ทาลอสมีปีก ปรากฏบนเหรียญตราบนเกาะครีต อายุ 300-270 ปีก่อน[คริสต์ศักราช]]
**ทาลอส** (อังกฤษ: Talos, กรีก: Τάλως) เป็นยักษ์ที่สร้างมาจากทองแดงปรากฏในเทพปกรณัมกรีก ทาลอสเกิดจากการสร้างของเฮฟเฟสตุส หนึ่งใน 12 เทพแห่งโอลิมปัส ซึ่งเป็นเทพแห่งการตีเหล็กและไฟ 

หน้าที่ของทาลอสคือลาดตระเวนและปกป้องยูโรพาบนเกาะครีต ให้พ้นจากโจรสลัดและผู้คุกคามอื่น ๆ

ทาลอสปรากฏในมหากาพย์อีเลียด ในเรื่อง เจสัน ซึ่งอาละวาดไล่ฆ่าเจสันและบรรดาลูกเรืออาร์โกที่มาขโมยสมบัติบนเกาะ ซึ่งในวัฒนธรรมสมัยนิยม ทาลอสปรากฏในภาพยนตร์เรื่อง *[[อภินิหารขนแกะทองคำ|Jason and the Argonauts]]* ในปี ค.ศ. 1963 ด้วยเทคนิคสตอปโมชั่นจากการสร้างสรรค์ของ เรย์ แฮร์รีเฮาเซน และปรากฏในเกม *[[Age of Mythology]]* ด้วยการเป็นผู้ปกป้องเกาะเลมนอส อันเป็นบ้านเกิดของเฮฟเฟสตุส

## อ้างอิง
* https://web.archive.org/web/20020214232058/http://homepage.mac.com/cparada/GML/Talos1.html

หมวดหมู่:สิ่งมีชีวิตในตำนานกรีก
หมวดหมู่:ยักษ์กรีก
เบียร์ดดราก้อน (สกุล)

**เบียร์ดดราก้อน** (อังกฤษ: Bearded dragons; *มังกรเครา*) ชื่อสามัญที่ใช้เรียกกิ้งก่าในสกุล *[[Pogona]]* มีรูปร่างเหมือนกิ้งก่าทั่วไป แต่มีจุดเด่นอยู่ที่ถุงใต้คอซึ่งเป็นหนามแหลม อันเป็นที่มาของชื่อ ยิ่งโดยเฉพาะในตัวผู้ในวัยเจริญพันธุ์จะมีถุงนี้เห็นได้ชัดเจน ซึ่งจะแผ่ขยายออกเป็นสีดำเวลาตื่นเต้นหรือตกใจ

เบียร์ดดราก้อน มีขนาดความยาวโดยเฉลี่ยเมื่อโตเต็มที่ประมาณ 18 นิ้ว มีทั้งสิ้น 7 ชนิด (ดูในตาราง) สามารถแยกเพศได้ชัดเจนเมื่ออายุได้ 1 ปี  พบกระจายพันธุ์ในทะเลทรายทางตอนเหนือของออสเตรเลีย สามารถเปลี่ยนสีได้ตามสภาพแวดล้อม กินอาหารได้ทั้งพืช,แมลงและ หนอนนก หากินในเวลากลางวัน โดยกินผักได้หลากหลายชนิด เช่น ข้าวโพด, ผักกาดขาว, ผักกาดหอม, ฟักทอง, ผักกวางตุ้ง, แครอท มีอุปนิสัยที่ไม่ดุร้าย เชื่องต่อมนุษย์ จึงนิยมนำมาเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลาน ยิ่งโดยเฉพาะในตัวที่มีสีสันแปลกแตกต่างไปจากปกติ  สนนราคาก็จะยิ่งแพงขึ้น

## อ้างอิง
* รายการเพื่อนเกษตร: 18 มีนาคม พ.ศ. 2553 ทางช่อง 7
* 'เบี๊ยดดรากอน' ในตู้ปลา จากเดลินิวส์

## แหล่งข้อมูลอื่น

หมวดหมู่:วงศ์ย่อยกิ้งก่า
หมวดหมู่:สัตว์ที่พบในประเทศออสเตรเลีย
หมวดหมู่:สัตว์เลื้อยคลานที่เป็นสัตว์เลี้ยง
แบบประเมินความรู้สึกตัวของกลาสโกว

**แบบประเมินความรู้สึกตัวของกลาสโกว** () เป็นระบบประเมินแบบคิดคะแนนทางประสาทวิทยาอย่างหนึ่งซึ่งมีขึ้นเพื่อให้สามารถมีการบันทึกระดับความรู้สึกตัวในผู้ป่วยที่อาจมีการเปลี่ยนแปลงของระดับความรู้สึกตัวได้อย่างน่าเชื่อถือและเป็นภววิสัย (objective) หรือไม่ขึ้นกับความรู้สึกของผู้สังเกต เพื่อให้สามารถประเมินเปรียบเทียบกันได้ในภายหลัง ผู้ป่วยจะได้รับประการประเมินโดยพิจารณาตามเงื่อนไขของแบบประเมิน ผลคะแนนมีตั้งแต่ 3 (ไม่รู้สึกตัวอย่างมาก) ไปจนถึง 14 (ตามระบบเดิม) หรือ 15 (ตามระบบปรับปรุงใหม่ที่ใช้กันแพร่หลาย)

## เนื้อหาของแบบประเมิน

## อ้างอิง
* 
## แหล่งข้อมูลอื่น
* เว็บไซต์คำนวณ Glasgow Coma Scale 
* 
หมวดหมู่:เวชศาสตร์ฉุกเฉิน
หมวดหมู่:เวชบำบัดวิกฤต
หมวดหมู่:การตรวจทางจิตประสาท
หมวดหมู่:ระบบประเมินแบบคิดคะแนนทางการแพทย์
หมวดหมู่:การตรวจทางการแพทย์
เนื้องอกของระบบย่อยอาหาร

**เนื้องอกของระบบย่อยอาหาร**เป็นเนื้องอกที่เกิดกับระบบย่อยอาหาร ประกอบด้วย
*เนื้องอกของอวัยวะในระบบทางเดินอาหาร เช่น หลอดอาหาร กระเพาะอาหาร ลำไส้
*เนื้องอกของอวัยวะช่วยย่อยอาหาร เช่น ตับ ตับอ่อน ถุงน้ำดี

หมวดหมู่:วิทยามะเร็ง
พระเจ้าบีรยู

**พระเจ้าบีรยู** (Biyu) (?-344, r. 304-344) กษัตริย์องค์ที่ 11 แห่งอาณาจักรแพ็กเจหนึ่งในสามก๊กแห่งเกาหลี 

ตามบันทึกซัมกุก ซากิ พระองค์เป็นพระราชโอรสพระองค์ที่ 2 ในพระเจ้ากูซู กษัตริย์พระองค์ที่ 6 ของอาณาจักรแพ็กเจ และเป็นพระราชอนุชาในพระเจ้าซาบาน กษัตริย์พระองค์ที่ 7 แห่งอาณาจักรแพ็กเจ

หลังจากพระเจ้าบุนซอสวรรคตโดยที่พระราชโอรสของพระองค์ยังทรงพระเยาว์ ทำให้เหล่าขุนนางเชิญเจ้าชายบีรยูขึ้นครองราชย์เป็นกษัตริย์แทน แต่ก่อนที่พระองค์จะขึ้นครองราชย์นั้นต้องเกิดการแย่งชิงอำนาจของเชื้อพระวงศ์เชื้อสายพระเจ้าโชโกและพระเจ้าโกอี

ในปี ค.ศ. 312 พระองค์ทรงแต่งตั้งให้ แฮกู เป็นผู้ไปปราบกบฏองค์ชายอูบก สามารถปราบสำเร็จในปี ค.ศ. 327 และในปี ค.ศ. 337 ทรงได้ทำสงครามกับอาณาจักรซิลลา

ในประวัติศาสตร์ญี่ปุ่นได้กล่าวว่า พระเจ้าบีรยูและพระเจ้าซาบาน เป็นบรรพบุรุษของกษัตริย์ในยุคยามาโตของญี่ปุ่นด้วย แต่บันทึกทั้งหลายถูกทำลายไปกว่า 1,000 ปีแล้ว

## พงศาวลี



หมวดหมู่:ราชวงศ์แพ็กเจ
พระเจ้ากเย

**พระเจ้ากเย** (; ?-346, r. 344-346) กษัตริย์องค์ที่ 12 แห่งอาณาจักรแพ็กเจหนึ่งในสามราชอาณาจักรเกาหลี

ตามบันทึกซัมกุก ซากิ กล่าวว่าพระองค์เป็นพระราชโอรสในพระเจ้าบุนซอ แต่เมื่อพระบิดาของพระองค์สวรรคต พระเจ้าบีรยูจึงขึ้นครองราชย์แทนเนื่องจากในขณะนั้นพระองค์ยังทรงพระเยาว์มาก เมื่อพระเจ้าบีรยูสวรรคต พระองค์จึงขึ้นครองราชย์เป็นพระเจ้ากเยแห่งอาณาจักรแพ็กเจ พระองค์ทรงชำนาญด้านการยิงธนูและการขี่ม้า

พระองค์ทรงทำการชิงอำนาจกับเหล่าเชื้อพระวงศ์สามสายของอาณาจักรแพ็กเจก่อนขึ้นครองราชย์ คือ สายพระเจ้าโชโก สายพระเจ้าโกอี และสายพระเจ้าบีรยู พระองค์สามารถชนะเจ้าชายกึนโชโกพระราชโอรสในพระเจ้าบีรยู พระองค์จึงขึ้นครองราชย์เป็นพระเจ้ากเย

## พงศาวลี



หมวดหมู่:ราชวงศ์แพ็กเจ
คริส เบเคอร์

**คริส เบเคอร์** () หรือชื่อเต็มว่า **คริสโตเฟอร์ จอห์น เบเคอร์** () เป็นนักเขียน บรรณาธิการวารสารสยามสมาคม และนักวิจัยอิสระ เขาอาศัยอยู่ในประเทศไทยมาเป็นเวลามากกว่า 30 ปี จบการศึกษาในระดับปริญญาเอกจากมหาวิทยาลัยเคมบริดจ์ สหราชอาณาจักร ผลงานที่เป็นที่รู้จักคือหนังสือ *A History of Thailand*, *Thaksin: The Business of Politics in Thailand*, *Thailand's Boom and Bust and Thailand's Crisis* ซึ่งหนังสือดังกล่าวทั้งหมดเขียนร่วมกับภรรยา ศาสตราจารย์ ดร. ผาสุก พงษ์ไพจิตร นอกจากนี้ คริส เบเคอร์ ยังเป็นผู้เขียนหลักของสำนักงานโครงการพัฒนาแห่งสหประชาชาติ (UNDP) ใน the United Nations Development Programme's Thailand Human Development Report 2007: Sufficiency Economy and Human Development ซึ่งกล่าวยกย่องทฤษฎีเศรษฐกิจพอเพียงของพระบาทสมเด็จพระมหาภูมิพลอดุลยเดชมหาราช บรมนาถบพิตร

ในปี 2010 คริส เบเคอร์และผาสุก พงษ์ไพจิตรได้ตีพิมพ์หนังสือแปลเป็นภาษาอังกฤษบทกลอนเรื่อง*[[ขุนช้างขุนแผน]]* และยังตีพิมพ์เวอร์ชันนี้เป็นภาษาไทยอีกด้วย

เบเคอร์ได้รับรางวัล Fukuoka Prize ในปี 2017 ร่วมกับภรรยา ผาสุก พงษ์ไพจิตร เป็นรางวัลที่มอบให้ผู้ที่มีผลงานโดดเด่นในในด้านการศึกษา ศิลปะและaวัฒนธรรมในเอเชีย

## อ้างอิง

หมวดหมู่:นักเขียน
หมวดหมู่:ชาวอังกฤษที่อพยพไปประเทศไทย
หมวดหมู่:นักรัฐศาสตร์ในประเทศไทย
หมวดหมู่:นักวิชาการไทยศึกษา
หมวดหมู่:นักวิชาการต่างชาติในประเทศไทย
หมวดหมู่:นักประวัติศาสตร์ประเทศไทย
ไทเดียซูรอน

**ไทเดียซูรอน** (Thidiazuron; TDZ) มีชื่อเต็มว่า N-phenyl-N’-1,2,3-thidiazol-5-yl urea) เป็นสารสังเคราะห์ที่ออกฤทธิ์ต่อการเจริญเติบโตของพืชได้ใกล้เคียงกับไซโตไคนิน และนำมาใช้ในการเพาะเลี้ยงเนื้อเยื่อพืชอย่างกว้างขวาง TDZ เป็นสารที่ละลายน้ำได้น้อย แต่ละลายได้ดีในเอทานอล TDZ กระตุ้นให้พืชหลายชนิดเกิดการเปลี่ยนแปลงทางสรีรวิทยาได้ดี แม้ว่าจะใช้ในปริมาณต่ำหรือพืชชนิดนั้นจะตอบสนองต่อสารควบคุมการเจริญเติบโตอื่นๆได้น้อย เช่นในกลุ่มของไม้เนื้อแข็ง 

ตัวอย่างการออกฤทธิ์ของ TDZ ได้แก่
*  TDZ  ชักนำการร่วงของใบฝ้าย
* กระตุ้นการงอกของเมล็ดผักกาดหอม 
* กระตุ้นการเจริญของตาในแอปเปิล และการเจริญของใบเลี้ยงฟักทอง
* ใช้ในการเพาะเลี้ยงเนื้อเยื่อพืช โดยกระตุ้นให้เกิดพืชต้นใหม่ได้ทั้งผ่านการเกิดแคลลัส โซมาติกเอ็มบริโอ และยอดจำนวนมาก  
## อ้างอิง
* วราภรณ์ ฉุยฉาย. 2552. บทบาทของไทเดียซูรอนกับการเพาะเลี้ยงเนื้อเยื่อพืช. วารสารมหาวิทยาลัยราชภัฏยะลา. 4 (2), 123-135
หมวดหมู่:สารควบคุมการเจริญเติบโตของพืช
หัจญี

[right|250px|thumb|บรรดาผู้แสวงบุญเดินเวียนรอบหิน[กะอฺบะหฺในพิธีฮัจญ์ ที่เมืองเมกกะ ประเทศซาอุดีอาระเบีย]]
**"หัจญี"** หรือในบางที่ถอดเสียงเป็น **"ฮัจญี"** (,  , , , , หมายถึง "ผู้แสวงบุญ") เป็นคำนำหน้านามของชาวมุสลิมที่ได้ไปแสวงบุญในพิธีฮัจญ์ที่เมืองเมกกะ(มักกะฮ์) ประเทศซาอุดีอาระเบียแล้ว และมักใช้หมายถึงผู้มีอาวุโส เพราะการเดินทางเพื่อไปแสวงบุญในพิธีฮัจญ์นั้นต้องใช้เวลาในการรวบรวมทุนทรัพย์เพื่อใช้ในการเดินทางเป็นอย่างมาก

## อ้างอิง

หมวดหมู่:ศาสนาอิสลาม
กลุ่มอาการต่อต้านแอนโดรเจน

**กลุ่มอาการต่อต้านแอนโดรเจน** () เป็นกลุ่มของความผิดปกติทางการเจริญทางเพศอย่างหนึ่งที่เกิดจากการกลายพันธุ์ของยีนที่สร้างแอนโดรเจน รีเซพเตอร์ (androgen recepter) ผลของความผิดปกติเหล่านี้มีหลายอย่างขึ้นกับโครงสร้างและความไว (sensitivity) ของรีเซพเตอร์ที่ผิดปกติ ผู้ป่วยกลุ่มอาการนี้มีโครโมโซมเป็น XY ส่วนใหญ่จะมีความบกพร่องในการแสดงออกของลักษณะเพศชาย (undervirilization) และภาวะเป็นหมันแตกต่างกันไปในหลายระดับ ผู้ป่วยบางรายมีอาการต่อต้านแอนโดรเจนโดยสมบูรณ์ (compelte androgen insensitivity syndrome; CAIS) ทำให้มีลักษณะภายนอกเป็นเพศหญิงโดยสมบูรณ์แม้จะมีโครโมโซมเป็น 46XY และยังมีอัณฑะไม่ลงถุง ภาวะเช่นนี้เรียกว่า "testicular feminization" ซึ่งปัจจุบันถือว่าเป็นคำที่ไม่ให้เกียรติและไม่ตรงความหมาย
## อ้างอิง

## แหล่งข้อมูลอื่น
;Information
* 
* 
* An Australian parent/patient booklet on CAIS
* ''The Secret of My Sex'' news article
* Women With Male DNA All Female news article at ABCnews.com

;Patient groups
* AIS Support Group AISSG (UK and International)
* AIS Support Group (US) 
* AIS Support Group (Australasia)
* Intersex Support Forums (US and International)

หมวดหมู่:ภาวะเพศกำกวม
หมวดหมู่:กลุ่มอาการ
หมวดหมู่:โรคทางพันธุกรรม
ซอมบี (เพลง)

**ซอมบี** (Zombie) เป็นเพลงประท้วงโดยวงร็อกไอร์แลนด์ เดอะแครนเบอร์รีส์ (The Cranberries) ออกมาในเดือนกันยายน 1994 เป็นซิงเกิลนำของอัลบั้ม No Need to Argue
เพลงนี้แต่งโดย โดโลเรส โอ’ริออร์แดน นักร้องนำของวง และขึ้นอันดับหนึ่งใน ออสเตรเลีย เบลเยียม เดนมาร์ก และเยอรมนี เพลงนี้ได้รับรางวัล 1995 Europe MTV Music Award

เพลงซอมบีถูกเขียนขึ้นระหว่างการตระเวนแสดงในอังกฤษในปี 1993 เพื่อระลึกถึงเด็กชายสองคน Jonathan Ball และ Tim Parry ซึ่งตายจากเหตุการณ์ระเบิดโดยไออาร์เอในวอร์ริงตัน โดยเนื้อเพลงอ้างถึงกบฏอีสเตอร์ (Easter Rising) ในปี 1916

หนังสือ *The Rough Guide to Music* ระบุถึงอัลบั้ม No Need to Argue ว่า "เหมือนกับของเดิมๆ" เมื่อเทียบกับอัลบั้มแรกของเดอะแครนเบอร์รีส์
ยกเว้นเพลงซอมบี ซึ่งมีเสียง "กรันจ์เกรี้ยวกราด" และเนื้อเพลงที่ "ก้าวร้าว" Allmusic กล่าวว่าเพลงนี้ทำให้เหตุการณ์ระเบิดต่างๆ "กลายเป็นเรื่องไม่สลักสำคัญ" และลักษณะ "เฮฟวีร็อก" ของเพลงนั้นไม่เข้ากับจุดแข็งของวง

## ชาร์ตเพลง
### ชาร์ตประจำสัปดาห์

### ชาร์ตสิ้นปี

### ชาร์ตปลายทศวรรษ

## การรับรองและยอดขาย

}

## อ้างอิง

หมวดหมู่:ซิงเกิลในปี พ.ศ. 2537
ร็อค 'เอ็น' โรว์ เซอร์คัส

**'ร็อค 'เอ็น' โรว์ เซอร์คัส**' () เป็นสตูดิโออัลบั้มลำดับที่สิบเอ็ดของศิลปินชาวญี่ปุ่นอายูมิ ฮามาซากิ วางจำหน่ายโดยเอเว็กซ์ แทร็กซ์เมื่อวันที่ 14 เมษายน พ.ศ. 2553

## รายชื่อเพลง

## ชาร์ต

### ชาร์ตสิ้นปี

## การรับรอง

## ประวัติการวางจำหน่าย

## รายการอ้างอิง

## แหล่งข้อมูลอื่น
*ผลงานเพลงทางการของอายูมิ ฮามาซากิ
*''ร็อค 'เอ็น' โรว์ เซอร์คัส '' – ที่เว็บไซต์ทางการของฮามาซากิ

หมวดหมู่:อัลบั้มเพลงของอายูมิ ฮามาซากิ
หมวดหมู่:อัลบั้มเพลงในปี พ.ศ. 2553
หมาป่านิวกินี

**หมาป่านิวกินี** (อังกฤษ: New Guinea singing dog,  New Guinea highland dog; ชื่อย่อ: NGSD) หมาป่าชนิดหนึ่ง ที่มีรูปร่างหน้าตาคล้ายกับสุนัขบ้านมากที่สุด มีชื่อวิทยาศาสตร์ว่า *Canis lupus hallstromi* ในวงศ์สุนัข (Canidae) 

มีรูปร่างของกะโหลกศีรษะเป็นรูปสี่เหลี่ยม มีส่วนสูง 13-16.5 นิ้ว น้ำหนักประมาณ 17-30 ปอนด์ มีขนสั้นและหนาแน่น มีขนสีน้ำตาลแดง ส่วนท้อง คอ หน้าอก และหางมีสีขาว มีฟันที่มีขนาดใหญ่และแข็งแรงกว่าสุนัขสายพันธุ์อื่น ๆ โดยเฉพาะฟันกรามบน

จากการศึกษาซากดึกดำบรรพ์ พบว่าหมาป่านิวกินีอาศัยอยู่บนเกาะนิวกินีมาตั้งแต่ยุคหินแล้ว โดยอยู่ร่วมกับชนพื้นเมืองเช่นเดียวกับสุนัขสายพันธุ์อื่น ๆ ทั่วโลก  โดนมีอุปนิสัยฉลาด และเป็นมิตรกับมนุษย์

หมาป่านิวกินี มีจุดเด่นอีกประการคือ เสียงหอนที่แหลมสูงและหอนได้ต่อเนื่องเป็นเวลานานกว่าสุนัขสายพันธุ์อื่น จึงเป็นที่มาของชื่อในภาษาอังกฤษว่า "Singing Dog" (สุนัขร้องเพลง)

เป็นที่รู้จักครั้งแรกของชาวโลก ในทศวรรษที่ 50 เนื่องจากชาวตะวันตกที่เดินทางไปศึกษาสัตว์ป่าที่เซาเทิร์นไฮแลนส์ บนเกาะนิวกินี และได้รับรายงานจากการที่หมาป่านิวกินีไปฆ่าเป็ดไก่ของชาวบ้าน และได้รับการอนุกรมวิธาน โดยทีแรกให้ชื่อวิทยาศาสตร์ว่า *Canis hallstromi* แต่ได้มีการเปลี่ยนในภายหลัง โดยจัดให้เป็นชนิดย่อยว่า *hallstromi* ขณะที่ชื่อสกุลและชนิดใช้ว่า *Canis lupus* เช่นเดียวกับหมาป่าชนิดที่พบในยุโรป

หมาป่านิวกินี ถูกส่งไปสหรัฐอเมริกาครั้งแรกในปี ค.ศ. 1958 ที่สวนสัตว์ซานดิเอโก เป็นเพศเมีย ต่อมาสมาคมสุนัขสหราชอาณาจักร (United Kennel Club) ได้รับรองสายพันธุ์หมาป่านิวกินีนี้ลงในทะเบียนของสมาคม ในเดือนมกราคม ค.ศ. 1996 โดยหมาป่านิวกินีในที่เลี้ยงพบว่ามีอุปนิสัยฉลาด รักอิสระ มีนิสัยอ่อนโยน แต่ยังคงมีสัญชาตญาณสัตว์ป่าสูง สามารถป่ายปีนและขุดดินเก่ง สามารถหลบหนีจากกรงได้อย่างชาญฉลาด  มีพฤติกรรมงับเหยื่อหรืออาหารอย่างแน่น ไม่ยอมปล่อยจนกว่าจะปลอดภัย การฝึกต้องอาศัยความละเอียดและอดทน หมาที่คุ้นเคยกับมนุษย์แล้วจะเป็นมิตรด้วย แต่จะพุ่งใส่หมาหรือสุนัขตัวอื่นที่ดุร้ายแม้ตัวจะใหญ่กว่า หรือคนแปลกหน้า และจะต่อสู้อย่างดุเดือด

สำหรับสถานะ หมาป่านิวกินีในธรรมชาตินับว่าหายากมาก ซึ่งทางสมาคมสุนัขสหราชอาณาจักรได้ให้เงินทุนสำหรับการอนุรักษ์สายพันธุ์

ในปี ค.ศ. 2010 นักวิทยาศาสตร์จากมหาวิทยาลัยนิวเซาท์เวลส์ ได้เปิดเผยผลการวิจัยว่า จากการศึกษาดีเอ็นเอพบว่า หมาป่านิวกินีและดิงโก (*C. l. dingo*) ซึ่งพบเฉพาะในออสเตรเลียนั้นเป็นสายพันธุ์หมาป่าที่ใกล้เคียงกับสุนัขบ้านมากที่สุด และถือเป็นสายพันธุ์สุนัขแท้ ๆ ที่เก่าแก่ที่สุดในโลก ซึ่งปัจจุบันนี้หมาป่าทั้ง 2 สายพันธุ์นี้ก็ใกล้สูญพันธุ์อย่างเต็มที่แล้ว

## ดูเพิ่ม
* ดิงโก

## อ้างอิง
* 
* New Guinea Singing Dog International

## แหล่งข้อมูลอื่น
* เว็บไซต์อย่างเป็นทางการของสมาคมหมาป่านิวกินี
* [รวมวิดีโอคลิปของหมาป่านิวกินี จาก[youtube]]

หมวดหมู่:สุนัข
Nepenthes burbidgeae

***Nepenthes burbidgeae*** หรือที่รู้จักกันในชื่อ **painted pitcher plant** หรือ **Burbidge's Pitcher-Plant**,  เป็นหม้อข้าวหม้อแกงลิงที่มีการกระจายพันธุ์เป็นหย่อม ๆ รอบภูเขากีนาบาลู และใกล้กับภูเขาตัมบูยูกอน (Tambuyukon) ในรัฐซาบะฮ์, เกาะบอร์เนียว

## ลักษณะทางพฤกษศาสตร์

*N. burbidgeae* เป็นไม้เลื้อยเป็นเถา ลำต้นยาว 15 ม.มีเส้นผ่าศูนย์กลางถึง 18&nbsp;มม. ปล้องทรงกระบอกถึงเป็นเหลี่ยมเมื่อตัดขวาง ยาว 12 ซม.

thumb|left|ต้นใบใบกระจุกกับหม้อล่าง

ใบคล้ายแผ่นหนัง มีก้านใบ แผ่นใบรูปขอบขนาน อาจยาวถึง 40 ซม.กว้าง 10 ซม. ปลายแหลม สอบเรียวไปทางฐาน ก้านใบเป็นปีก ยาวถึง 15 ซม. และจับไว้แน่นกับลำต้น เป็นครีบสองปีกแคบ ๆ แผ่ไปถึงลำต้น มีเส้นใบตามยาว 3-4 เส้นแต่ด้านของเส้นกลางใบ เส้นใบแบบขนนกไม่ชัด สายดิ่งอาจยาวถึง 30&nbsp;ซม.

หม้อใบกระจุกและหม้อล่างรูปกลมกึ่งกรวยหรือรูปกรวย *N. burbidgeae* ไม่เหมือนกับหม้อข้าวหม้อแกงลิงชนิดอื่น ตรงไม่มีคอคอดตรงกึ่งกลางหม้อ หม้อล่างมีขนาดใหญ่สูงถึง 25&nbsp;ซม. กว้าง 10 ซม. มีปีกตะเข็บหนึ่งคู่ กว้าง 10 มม. วางตัวทอดยาวด้านหน้าของหม้อ มีต่อมหมวกขนาดเล็ก ปกคลุมผิวด้านในบริเวณครึ่งล่างของหม้อ ปากรูปกลมยกขึ้นไปทางด้านหลังสั้น ๆ เพอริสโตมแบนและแผ่ออก กว้าง 30 มม. ขอบในเรียบ มีฟันขนาดเล็กแยกกัน ฝารูปไข่ กว้าง 8 ซม. มีสันแยกกันและรยางค์รูปตะขอที่ผอวด้านล่าง มีเดือยเดี่ยว (ยาว ≤12&nbsp;มม.) ที่ฐานฝา

thumb|220px|หม้อบน

หม้อบนจะคล้ายกับหม้อล่าง แม้แต่สีก็คล้ายกัน แต่มีขนาดเล็กกว่า สูงเพียง 13 ซม. กว้าง 7 ซม. เป็นรูปกรวยด้านล่างและเป็นทรงกลมในด้านบน ปีกด้านหน้าหม้อจะลดรูปลงเหลือแค่สัน

*N. burbidgeae* มีช่อดอกแบบช่อกระจะ ก้านช่อดอกยาวถึง 25 ซม.ขณะที่แกนกลางยาว 30 ซม. หนึ่งก้านดอกอาจมี 1-2 ดอก ยาว 15 มม. กลีบเลี้ยงรูปไข่ ยาว 5 มม.

เกือบทุกส่วนปกคลุมด้วยขนสั้นหร็อมแหร็ม ขอบแผ่นใบมีขนสีน้ำตาล ตรง ยาว 3 มม.

*N. burbidgeae* มีการกระจายพันธุ์ที่แคบ จึงไม่มีหน่วยอนุกรมวิธานต่ำกว่าระดับชนิดแจกแจงไว้

## อ้างอิง

* Beck, G.v.M.u.L. 1895. Die Gattung *Nepenthes*. *Wiener Illustrierte Gartenzeitung*.
* Harms, H. 1936. Nepenthaceae. In: A. Engler & K. Prantl. *Die natürlichen Pflanzenfamilien*, 2 aufl. band 17b.

## แหล่งข้อมูลอื่น

* Danser, B.H. 1928. 7. ''Nepenthes Burbidgeae'' BURB. In: The Nepenthaceae of the Netherlands Indies. *Bulletin de Jardin de Botanique, Buitenzorg*, Série III, **9** (3–4) : 249–438.

หมวดหมู่:หม้อข้าวหม้อแกงลิง
ภูเขาไฟเซนต์เฮเลนส์

**ภูเขาไฟเซนต์เฮเลนส์** หรือ **เมานต์เซนต์เฮเลนส์** () เป็นภูเขาไฟมีพลังประเภทกรวยสลับชั้น ตั้งอยู่ในสกามาเนียเคาน์ตี รัฐวอชิงตัน สหรัฐอเมริกาในฝั่งตะวันตกเฉียงเหนือของแปซิฟิก ห่างจากเมืองซีแอตเทิลไปทางใต้ 154 กิโลเมตร และห่างจากเมืองพอร์ตแลนด์ไปทางตะวันออกเฉียงเหนือ 80 กิโลเมตร ภูเขาไฟเซนต์เฮเลนส์ได้ชื่อจากนักการทูตชาวอังกฤษ ลอร์ดเซนต์เฮเลนส์ คู่หูของนักสำรวจ จอร์จ แวนคูเวอร์ ที่สำรวจพื้นที่ในบริเวณนั้นตั้งแต่ปลายคริสต์วรรษที่ 18 ภูเขาไฟลูกนี้ตั้งอยู่ในเทือกเขาคาสเคด ซึ่งเป็นส่วนหนึ่งของแนวภูเขาไฟคาสเคด ส่วนหนึ่งของวงแหวนแห่งไฟ ซึ่งมีภูเขาไฟมีพลังตั้งอยู่กว่า 160 ลูก ภูเขาไฟลูกนี้เป็นที่รู้จักกันดีจากการระเบิดและการพ่นเถ้าถ่านออกมา

ภูเขาไฟเซนต์เฮเลนส์โด่งดังมากที่สุดจากการระเบิดครั้งรุนแรง ในวันที่ 18 พฤษภาคม ค.ศ. 1980 (พ.ศ. 2523) เมื่อเวลา 08:32 น. ตามเวลาท้องถิ่น (เขตเวลาแปซิฟิก) ซึ่งเป็นเหตุการณ์ภัยพิบัติทางภูเขาไฟที่ทำให้มีผู้เสียชีวิตมากที่สุด และก่อให้เกิดความเสียหายทางเศรษฐกิจมากที่สุดในประวัติศาสตร์สหรัฐอเมริกา มีผู้เสียชีวิตในครั้งนั้น 57 ราย บ้านเรือน 250 หลัง สะพาน 47 แห่ง ทางรถไฟยาว 24 กิโลเมตร และทางหลวงยาว 298 กิโลเมตรถูกทำลาย การระเบิดทำให้เกิดแผ่นดินถล่มขนาดใหญ่ ลดความสูงของยอดเขาจาก 2,950 เมตร เหลือ 2,550 เมตร และปล่องภูเขาไฟเปลี่ยนรูปกลายเป็นรูปคล้ายเกือกม้า แผ่นดินที่ถล่มลงมามีปริมาตรมากกว่า 2.9 ลูกบาศก์กิโลเมตร หลังจากนั้นได้มีการก่อตั้งอนุสาวรีย์แห่งชาติภูเขาไฟเซนต์เฮเลนส์ ขึ้นมา เพื่อปกป้อง อนุรักษ์ภูเขาไฟ และให้เป็นที่ศึกษาทางวิทยาศาสตร์เกี่ยวกับภูเขาไฟ
thumb|left|เมานต์เซนต์เฮเลนส์ก่อนการระเบิดเมื่อปี ค.ศ. 1980 ถ่ายจากทะเลสาบสปิริต
เช่นเดียวกันภูเขาไฟส่วนใหญ่ในเทือกเขาคาสเคด ภูเขาไฟเซนต์เฮเลนส์มีลักษณะเป็นกรวยปะทุ ประกอบด้วยหินลาวา แบ่งชั้นด้วยเถ้า หินพัมมิซ และหินตะกอนอื่น ๆ ภูเขาประกอบด้วยชั้นของหินบะซอลต์ และหินแอนดีไซท์ ผ่านโดมลาวาที่เป็นหินเดไซท์โป่งออกมา โดยโดมหินเดไซท์ที่ใหญ่ที่สุดก่อตัวใกล้กับยอดเขา และโดมขนาดเล็กกว่าคือ โดมโกทร็อกส์ ตั้งอยู่ข้างภูเขาไฟทางตอนเหนือ ซึ่งโดมทั้งสองแห่งนี้ถูกทำลายไปจากการระเบิดเมื่อ ค.ศ. 1980

## อ้างอิง

## แหล่งข้อมูลอื่น
* 
* Mullineaux, D.R.; Crandell, D.R. (1981). *[http://vulcan.wr.usgs.gov/Volcanoes/MSH/Publications/PP1250/MullineauxCrandell/eruptive_history.html The Eruptive History of Mount St. Helens] *, USGS Professional Paper 1250. Retrieved on October 28, 2006.
* Mullineaux, D.R. (1996). *[http://vulcan.wr.usgs.gov/Volcanoes/MSH/Publications/PP1563/eruptive_history.html Pre-1980 Tephra-Fall Deposits Erupted From Mount St. Helens] *, USGS Professional Paper 1563. Retrieved on October 28, 2006.
* Pringle (1993). *Roadside Geology of Mount St. Helens National Volcanic Monument and Vicinity*, Washington State Department of Natural Resources, Division of Geology and Earth Resources Information; Circular 88.
* USGS/Cascades Volcano Observatory, Vancouver, Washington. Description: Mount St. Helens Volcano, Washington.  Retrieved on October 28, 2006.

เซนต์เฮเลนส์
หมวดหมู่:ธรณีสัณฐานในรัฐวอชิงตัน
ปรียาดา สิทธาไชย

**ปรียาดา สิทธาไชย** (เกิด 29 พฤศจิกายน พ.ศ. 2531)  เป็นนักแสดงหญิงชาวไทย

## ประวัติ
สำเร็จการศึกษาระดับมัธยมศึกษาที่โรงเรียนเตรียมอุดมศึกษาน้อมเกล้า และระดับอุดมศึกษาที่คณะนิเทศศาสตร์ มหาวิทยาลัยกรุงเทพ สาขาภาพยนตร์ แก้มบุ๋มเป็นบุตรสาวคนโตของคุณ ไชยกร สิทธาไชย ซึ่งเป็นนักแสดง และมีน้องชาย 1 คน แก้มบุ๋มใช้ชื่อใหม่คือ ปรียาดา ครั้งแรกในละคร เสน่หาสัญญาแค้น ปัจจุบันแก้มบุ๋ม เป็นทั้งนักแสดงและ Beauty Blogger บนช่องทาง Social ของเธอเอง

## ละครโทรทัศน์

### ซิทคอม
* โอมเพี้ยงอาจารย์คง ตอน สองรัก สวยรับไม่ไหว รับบท สายไหม (รับเชิญ) (ปี 2565) ช่องเวิร์คพอยท์

### ละครสั้น
* ฟ้ามีตา ตอน ใครหนอ รับบท "แนน" ช่อง 7 (ออกอากาศเมื่อวันที่ 7 กรกฎาคม พ.ศ. 2550)

### รายการทางโทรทัศน์
* พิธีกรรายการ *แซ่บ สด เดือด* ทางช่องไทยรัฐทีวี
* พิธีกรรายการ *ศึก 2 บ้าน* ทางช่อง 5
* พิธีกรรายการ *แซ่บสดจี๊ด* ทางช่องทรูโฟร์ยู
* พิธีกรรายการ ข่าวบันเทิง “แซะ” คุยแคะแกะเกา เมาท์อีกมุม ทางช่อง Amarin TV 34
* ควีนมาสเตอร์ "นางร้ายไทยแลนด์" ทางช่อง 8

### ภาพยนตร์
* *[[คู่ก๊วนป่วนเมษา]]* คู่กับ ฐสิษฐ์ สินคณาวิวัฒน์ (2551)

### มิวสิกวิดีโอ
* "ยืมเขามาลา" ของ แอมไฟน์
* "ผู้ชาย (ขี้อาย) บอกรัก" ของ เฟรนด์
* "เมารัก" ของ พีทูวอร์ชิพ

## รางวัล

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร‎‎
หมวดหมู่:ชาวไทยเชื้อสายจีน
หมวดหมู่:นักแสดงหญิงชาวไทย
หมวดหมู่:นักแสดงเด็กชาวไทย
หมวดหมู่:บุคคลจากโรงเรียนเตรียมอุดมศึกษาน้อมเกล้า
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
สกินวอล์กเกอร์

ในวัฒนธรรมนาวาโฮ **สกินวอล์กเกอร์** (; ) เป็นหมอผีที่เป็นอันตรายประเภทหนึ่งซึ่งมีความสามารถในการแปลงร่าง สิงร่างหรือปลอมตัวเป็นสัตว์ได้ ไม่เคยใช้คำนี้สำหรับผู้รักษา

## พื้นหลัง
ในภาษานาวาโฮ yee naaldlooshii แปลว่า "มันเดินด้วยการวิธีการ 4 ขา"  แม้ว่าอาจจะเป็นความหลากหลายที่พบเห็นได้ทั่วไปในนิยายสยองขวัญโดยคนที่ไม่ใช่ชาวนาวาโฮ แต่ yee naaldlooshii ก็เป็นหนึ่งในหลาย ๆ ประเภทของสกินวอล์กเกอร์ในวัฒนธรรมนาวาโฮ โดยเฉพาะ มันเป็นประเภทของ 'ánti'įhnii 

หมอผีชาวนาวาโฮรวมถึงสกินวอล์กเกอร์ เป็นตัวแทนของสิ่งที่ตรงกันข้ามกับคุณค่าทางวัฒนธรรมของนาวาโฮ แม้ว่าหมอชุมชนและคนทำงานด้านวัฒนธรรมจะเรียกว่าแพทย์ชายและหญิง หรือเรียกในแง่บวกอื่น ๆ ในภาษาพื้นเมืองของชุมชน หมอผีก็ถูกมองว่าเป็นสิ่งชั่วร้าย ทำพิธีที่เป็นอันตรายและเวทมนตร์บิดเบือน โดยบิดเบือนผลงานดี ๆ ของการแพทย์ที่คนโบราณทำกัน เพื่อฝึกฝนการทำความดี หมอแผนโบราณอาจเรียนรู้เวทมนตร์ทั้งดีและชั่ว เพื่อป้องกันความชั่วร้าย แต่คนที่เลือกที่จะเป็นหมอผีจะถูกมองว่าชั่วร้าย

ตำนานของสกินวอล์กเกอร์นั้นไม่เป็นที่เข้าใจกันดีนักสำหรับคนนอกวัฒนธรรมนาวาโฮ ทั้งเนื่องจากความไม่เต็มใจที่จะพูดคุยเรื่องนี้กับบุคคลภายนอก เช่นเดียวกับสิ่งที่นักวิชาการชาวเชโรกี เอเดรียน คีน กล่าวว่า มันคือการขาดบริบททางวัฒนธรรมที่จำเป็นในเรื่องราวที่ซ่อนอยู่ภายใน ชาวนาวาโฮแบบดั้งเดิมไม่เต็มใจที่จะเปิดเผยตำนานสกินวอล์กเกอร์ให้กับผู้ที่ไม่ใช่ชาวนาวาโฮ หรือพูดคุยเรื่องนี้เลยในหมู่ผู้ที่พวกเขาไม่เชื่อใจ คีน ผู้ก่อตั้งเว็บไซต์Native Appropriationsได้เขียนเพื่อตอบสนองต่อบุคคลที่ไม่ใช่ชาวนาวาโฮที่รวมเอาตำนานไว้ในงานเขียนของตัวเอง (และโดยเฉพาะผลกระทบเมื่อเจ. เค. โรว์ลิงทำเช่นนั้น) ว่า "เราในฐานะชนพื้นเมืองตอนนี้เปิดใจรับ คำถามมากมายเกี่ยวกับความเชื่อและประเพณีเหล่านี้ ... แต่สิ่งเหล่านี้ไม่ใช่สิ่งที่บุคคลภายนอกต้องการหรือควรพูดคุยเลย ฉันขอโทษถ้ามันดูเหมือน 'ไม่ยุติธรรม' แต่นั่นคือวิธีที่วัฒนธรรมของเราอยู่รอด"

## ตำนาน
สัตว์ที่เกี่ยวข้องกับเวทมนตร์มักจะรวมถึงความเจ้าเล่ห์ เช่นหมาป่าไคโยตี อย่างไรก็ตาม อาจรวมถึงสิ่งมีชีวิตอื่น ๆ ซึ่งโดยปกติแล้วจะเกี่ยวข้องกับความตายหรือลางร้าย พวกมันอาจมีสัตว์หรือคนและเดินไปมาในร่างกายของพวกมัน สกินวอล์กเกอร์อาจเป็นชายหรือหญิงก็ได้

เรื่องราวของสกินวอล์กเกอร์ที่เล่าให้เด็กชาวนาวาโฮเล่าอาจเป็นการต่อสู้ดิ้นรนต่อชีวิตและความตายโดยสมบูรณ์ซึ่งจบลงด้วยการที่สกินวอล์กเกอร์หรือนาวาโฮฆ่าอีกคนหนึ่ง หรือเรื่องราวการเผชิญหน้าบางส่วนที่จบลงด้วยทางตัน เรื่องราวการเผชิญหน้าอาจประกอบขึ้นเป็นเรื่องราวชัยชนะของนาวาโฮ โดยมีสกินวอล์กเกอร์เข้าใกล้โฮแกนและสร้างความหวาดกลัว

การตีความเรื่องราวของสกินวอล์กเกอร์ที่ไม่ใช่ชนพื้นเมืองอยู่ในรูปแบบของเรื่องราวการเผชิญหน้าบางส่วนบนท้องถนน ซึ่งตัวเอกมีความเสี่ยงชั่วคราว แต่จากนั้นก็หลบหนีจากสกินวอล์กเกอร์ในลักษณะที่ไม่เคยเห็นมาก่อนในเรื่องราวของนาวาโฮ  บางครั้งเด็ก ๆ ชาวนาวาโฮก็เล่าเรื่องพื้นบ้านของชาวยุโรปและแทนที่สกินวอล์กเกอร์ด้วยฆาตกรทั่วไปอย่างเดอะฮุค
## ดูเพิ่ม
* มนุษย์หมาป่า
* เวนดิโก

## อ้างอิง

หมวดหมู่:เทพปกรณัมพื้นเมืองอเมริกัน
หมวดหมู่:สัตว์ในนิยาย
พระเจ้ากึนกูซู

**พระเจ้ากึนกูซู** (Geun-gusu-wang) (r. 375-384) กษัตริย์องค์ที่ 14 แห่งอาณาจักรแพ็กเจหนึ่งในสามก๊กแห่งเกาหลี เป็นพระราชโอรสในพระเจ้ากึนโชโก กษัตริย์พระองค์ที่ 13 และเป็นพระราชบิดาของพระเจ้าชิมนยู กษัตริย์พระองค์ที่ 15 และพระเจ้าจินซา กษัตริย์พระองค์ที่ 16
## พระราชประวัติ
ในปี ค.ศ. 369 เจ้าชายรัชทายาทกึนกูซูได้นำทัพบุกอาณาจักรโคกูรยอ โดยบุกเมืองเปียงยางและเมืองซูกุกซอง ในปี ค.ศ. 371 ได้สังหารพระเจ้าโคกุกว็อนแห่งอาณาจักรโคกูรยอ ทำการกวาดต้อนชาวโคกูรยอจำนวน 5,000 คนมายังอาณาจักรแพ็กเจ 

พระเจ้ากึนกูซูทรงสืบต่องานของพระราชบิดา โดยสานสัมพันธ์กับ จินโกโด ขุนนางใหญ่ของอาณาจักรแพ็กเจ และทรงอภิเสกกับธิดาของจินโกโด คือ พระมเหสีอาอี
## รัชกาล
ในรัชสมัยพระเจ้ากึนกูซูนั้นอาณาจักรแพ็กเจได้สร้างสัมพันธ์กับอาณาจักรนังนังและเผ่ามายองเพื่อจะได้โจมตีอาณาจักรโคกูรยอ และในปี ค.ศ. 377 พระเจ้ากึนกูซูได้นำทัพไปบุกเมืองเปียงยางกวาดต้อนชาวโคกูรยอ จำนวน 30,000 คนมาที่ อาณาจักรแพ็กเจ

อาณาจักรแพกเจในขณะนั้นเรืองอำนาจอย่างมากในคาบสมุทรเกาหลี โดยเจริญสัมพันธไมตรีกับประเทศจีนและประเทศญี่ปุ่น โดยการส่งทูตไปยังอาณาจักรยามาโตของญี่ปุ่นเพื่อเผยแพร่พระพุทธศาสนาและลัทธิขงจื๊อ
## สวรรคต
พระเจ้ากึนกูซู สวรรคตเมื่อปี ค.ศ. 384 ที่พระราชวังอาณาจักรแพ็กเจ เจ้าชายชิมนยูพระราชโอรสองค์โตซึ่งดำรงตำแหน่งมกุฎราชกุมารแห่งอาณาจักรแพ็กเจจึงขึ้นครองราชย์เป็นพระเจ้าชิมนยู

## พงศาวลี



หมวดหมู่:ราชวงศ์แพ็กเจ
ชัยเดช นารายณ์มหาราช

**ชัยเดช นารายณ์มหาราช** สถิติการชก 3 ครั้ง แพ้ 3

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวทเมื่อ 24 เม.ย. 2504 แพ้คะแนน เคนจิ โยเนกุระ (ญี่ปุ่น) ที่ ญี่ปุ่น 

## อ้างอิง

* สถิติการชก boxrec.com 
หมวดหมู่:นักมวยสากลชาวไทยรุ่นแบนตัมเวท
เค็นจิ โยเนกูระ

**เค็นจิ โยเนกูระ** () เป็นนักมวยสากลชาวญี่ปุ่น เกิดเมื่อ 25 พฤษภาคม พ.ศ. 2477 ที่เมืองฟูกูโอกะ ประเทศญี่ปุ่น

เขาเป็นหนึ่งในนักมวยที่มีบทบาทสำคัญในวงการมวยญี่ปุ่นช่วงหลังสงครามโลกครั้งที่สอง และต่อมาได้กลายเป็นบุคคลสำคัญในวงการมวยของประเทศ ด้วยบทบาททั้งในฐานะนักมวยและผู้ก่อตั้งค่ายมวยชื่อดัง

## เกียรติประวัติ
*แชมป์ประเทศญี่ปุ่นรุ่นฟลายเวท (2502)
*แชมป์ OPBF รุ่นแบนตัมเวท
**ชิง 6 มกราคม 2503 ชนะคะแนน เลโอ เอสปีโนซา ที่ ญี่ปุ่น
**ป้องกันแชมป์ครั้งที่ 1, 4 สิงหาคม 2503 เสมอกับ เลโอ เอสปีโนซา ที่ ญี่ปุ่น
**ป้องกันแชมป์ครั้งที่ 2, 24 เมษายน 2504 ชนะคะแนน ชัยเดช นารายณ์มหาราช ที่ ญี่ปุ่น
**ป้องกันแชมป์ครั้งที่ 3, 1 ตุลาคม 2504 ชนะคะแนน จอห์นนี ฆามิโต ที่ ญี่ปุ่น
**ป้องกันแชมป์ครั้งที่ 4, 18 มกราคม 2505 ชนะคะแนน มาร์ซิง ดาบิด ที่ ญี่ปุ่น
**เสียแชมป์ 29 ตุลาคม 2505 แพ้คะแนน คัตสึโตชิ อาโอกิ ที่ ญี่ปุ่น
*เคยชิงแชมป์ต่อไปนี้แต่ไม่สำเร็จ
**ชิงแชมป์โลก NBA รุ่นฟลายเวทเมื่อ 10 สิงหาคม 2502 แพ้คะแนน ปัสกวล เปเรซ ที่ ญี่ปุ่น
**ชิงแชมป์โลก NBA รุ่นแบนตัมเวทเมื่อ 23 พฤษภาคม 2503 แพ้คะแนน โฮเซ เบเซร์รา ที่ ญี่ปุ่น

## อ้างอิง
* สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:บุคคลจากฟูกูโอกะ
หมวดหมู่:แชมป์ OPBF
พระเจ้าชิมนยู

**พระเจ้าชิมนยู** (Chimnyu-wang)  (?-385, r. 384-385) กษัตริย์องค์ที่ 15 แห่งอาณาจักรแพ็กเจหนึ่งในสามก๊กแห่งเกาหลี พระองค์เป็นพระราชโอรสองค์โตในพระเจ้ากึนกูซูกับพระมเหสีอาอี พระองค์เป็นกษัตริย์ที่นับถือพระพุทธศาสนาอย่างมาก

ในปี ค.ศ. 384 หลังจากพระราชบิดาของพระองค์พระเจ้ากึนกูซูเสด็จสวรรคต เจ้าชายมกุฎราชกุมารชิมนยูจึงขึ้นครองราชย์เป็นพระเจ้าชิมนยูแห่งอาณาจักรแพ็กเจ พระองค์ทรงส่งบรรณาการไปยังอาณาจักรจินที่ปกครองประเทศจีน 

ในปี ค.ศ. 384 พระสงฆ์องค์หนึ่งซึ่งเดินทางมาจากประเทศอินเดีย นามว่า มาลัยนันทะ ซึ่งเดินทางมาจากอาณาจักรจิน ขอเข้าเฝ้าพระเจ้าชิมนยูที่พระราชวังฮันซาน พระเจ้าชิมยูทรงต้อนรับอย่างดีแล้วพระองค์ก็ทรงเลื่อมใสในพระพุทธศาสนาอย่างมากทรงประกาศให้เป็นศาสนาประจำอาณาจักร  ในปี ค.ศ. 385 พระองค์ทรงสั่งให้สร้างวัดขึ้นในเมืองฮันซานจำนวน 10 วัด  และให้มีการบวชเป็นพระภิกษุครั้งแรกในอาณาจักรแพ็กเจ

## พงศาวลี



หมวดหมู่:ราชวงศ์แพ็กเจ
หมวดหมู่:บุคคลที่เปลี่ยนไปนับถือศาสนาพุทธ
การ์โลส อัลเบร์โต โรดริเกซ

**การ์โลส อัลเบร์โต โรดริเกซ** () นักมวยสากลชาวเวเนซุเอลา เกิดเมื่อ 20 ธันวาคม พ.ศ. 2504 ที่โคลอมเบีย สถิติการชก 29 ครั้ง ชนะ 18 (น็อก 16) แพ้ 11

## เกียรติประวัติ

* แชมป์เวเนซุเอลารุ่นมินิมัมเวต (2531–2532)
* แชมป์ WBA Fedelatin รุ่นไลต์ฟลายเวต
** ชิง 26 พฤศจิกายน 2536 ชนะน็อกโอสการ์ โฟลเรส ยก 1 ที่เวเนซุเอลา
** เสียแชมป์ 12 พฤศจิกายน 2537 แพ้คะแนนมานูเอล เฮซุส เอร์เรรา ที่สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBC Continental Americas รุ่นฟลายเวต เมื่อ 28 กุมภาพันธ์ 2535 แพ้คะแนนอาเลฆันโดร เฟลิกซ์ มอนติเอล ที่เม็กซิโก
** ชิงแชมป์โลกรุ่นมินิฟลายเวต IBF เมื่อ 12 พฤศจิกายน 2537 แพ้น็อกรัตนพล ส.วรพิน ยก 3 ที่ขอนแก่น
** ชิงแชมป์ WBA Fedelatin รุ่นมินิมัมเวตเมื่อ 14 มีนาคม 2539 แพ้คะแนนฮาบิเอร์ เมดินา ที่นิการากัว

## อ้างอิง

* สถิติการชก boxrec.com 
หมวดหมู่:นักมวยสากลชาวเวเนซุเอลา
หมวดหมู่:บุคคลจากรัฐโบลิบาร์
หมวดหมู่:บุคคลจากการ์ตาเฮนา
แฝดสยาม (สารคดี)

**แฝดสยาม** เป็นรายการโทรทัศน์ประเภทสารคดีกึ่งละครเรื่องยาว (Docu-drama) ความยาว 26 ตอน ผลิตโดย กันตนา  โดยนำเสนอชีวประวัติของ **[[อิน-จัน]]**  แฝดสยามที่มีตัวติดกันทางส่วนหน้าอก ในช่วงปี พ.ศ. 2354 - พ.ศ. 2417    ออกอากาศครั้งแรกทางช่อง 7 สี ตั้งแต่วันที่ 7 มีนาคม พ.ศ. 2534 ในโอกาสที่แฝดอิน-จัน มีอายุ 180 ปี โดยออกอากาศทุกวันพฤหัสบดี(ภายหลังเปลี่ยนเป็นวันจันทร์) เวลา 18.30-19.00 น. โดยมี ประดิษฐ์ กัลย์จาฤก เป็นผู้ดำเนินรายการในสตูดิโอกันตนา  ส่วนพิธีกรภาคสนามจะทำหน้าที่ค้นหาร่องรอยของแฝดสยาม  ได้แก่ รศ.ธงทอง จันทรางศุ, นัฏฐา ลอยด์ เป็นผู้ค้นหาร่องรอยในสหรัฐอเมริกา และ ดวงดาว จารุจินดา เป็นผู้ค้นหาร่องรอยในประเทศไทย เขียนบทโทรทัศน์โดย อริยา จินตพานิชการ   สำหรับผู้ที่รับบทอิน-จัน ในละคร ตัวจริงเป็นฝาแฝดที่มีอาชีพมัคคุเทศก์ 

ในปี พ.ศ. 2553 ได้มีการนำสารคดีชุดนี้มาฉายอีกครั้ง ทาง มิราเคิล ในเครือ ไลฟ์ ทีวี ช่วงเดือนมีนาคม ถึงกลางเดือนเมษายน  ทุกวันอังคารถึงวันศุกร์ เวลา 16.00-16.30 น. และออกอากาศซ้ำอีก 3 ครั้งจนกว่าจะเปลี่ยนตอน

## รายชื่อตอน
* ตอนที่ 1 สู่ประวัติศาสตร์ (ค.ศ. 1811)
* ตอนที่ 2 ปฐมบทแห่งกรรม 
* ตอนที่ 3 ดรุณวัย
* ตอนที่ 4 ความยากแค้น (ค.ศ. 1819)
* ตอนที่ 5 ความเปลี่ยนแปลงแห่งชีวิต (ค.ศ. 1824)
* ตอนที่ 6 สัญญาประวัติศาสตร์
* ตอนที่ 7  138 วัน สู่โลกใหม่ (ค.ศ. 1829)
* ตอนที่ 8  Welcome to America
* ตอนที่ 9  เปิดการแสดง
* ตอนที่ 10 ความรักครั้งแรก
* ตอนที่ 11 สู่อิสรภาพ (ค.ศ. 1832)
* ตอนที่ 12 ก่อร่างสร้างตัว
* ตอนที่ 13 แผ่นดินแสนสุข (ค.ศ. 1839)
* ตอนที่ 14 ความรัก
* ตอนที่ 15 แต่งงาน (ค.ศ. 1843)
* ตอนที่ 16 ชีวิตสมรส
* ตอนที่ 17 รสนิยม 
* ตอนที่ 18 ความขัดแย้ง
* ตอนที่ 19 ชื่อเสียง 
* ตอนที่ 20 ราชานักโชว์ผู้ยิ่งใหญ่ และ สงครามกลางเมือง(ค.ศ. 1860 - 1865)
* ตอนที่ 21 ปิดม่านการแสดง
* ตอนที่ 22 วาระสุดท้าย (ค.ศ. 1874)
* ตอนที่ 23 ความตายที่มีชีวิต
* ตอนที่ 24 เฉลยปริศนา
* ตอนที่ 25 วันประวัติศาสตร์ (1 ธันวาคม ค.ศ. 1990)
* ตอนที่ 26 ภาคผนวก
* ตอนพิเศษ กว่าจะมาเป็นแฝดสยาม

## รางวัล
* รางวัลเมขลา ปี 2534 รายการสารคดีเชิงอัตชีวประวัติดีเด่น
* รางวัลโทรทัศน์ทองคำ ปี 2534 รายการสารคดีบันทึกเหตุการณ์เรื่องยาวดีเด่น

## อ้างอิง

หมวดหมู่:รายการโทรทัศน์ในอดีต
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2534
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2534
พระจันทร์ลายพยัคฆ์

**พระจันทร์ลายพยัคฆ์** (อังกฤษ: Two Moon Tigers) เป็นละครโทรทัศน์ไทยแนวแอ็คชั่น-โรแมนติก-ดราม่า ที่สร้างโดย ณพุทธ สุศรี ออกอากาศทุกวันพุธ - พฤหัสบดี เวลาประมาณ 20.30 - 22.30 น. ในปี พ.ศ. 2553, ออกอากาศครั้งแรก วันที่ 17 กุมภาพันธ์ 2553 - 6 พฤษภาคม 2553, ออกอากาศซ้ำครั้งที่ 1 ในช่วงละครตอนบ่าย วันที่ 19 มีนาคม 2556 - 26 เมษายน 2556, ออกอากาศซ้ำครั้งที่ 2 วันที่ 29 สิงหาคม 2562 - 30 กันยายน 2562 ในช่วงเวลาของ ละครดังที่คิดถึง เป็นเรื่องราวของเพื่อนหญิงคู่ที่แอบไปชอบผู้ชายคนเดียวกัน จนถึงกับจะต้องหันมาฆ่ากันเอง ดั่งคำพูดที่ว่า "ระหว่างผู้หญิงกับผู้หญิง แท้จริงไม่มีคำว่ามิตรสหาย"

**พระจันทร์ลายพยัคฆ์** กำกับการแสดงโดย กฤษฎา เตชะนิโลบล ลงเสียงประกอบโดยทีม ปั้น-ปั้น ผลิตโดยบริษัท โพลีพลัส ละครเรื่องนี้เปิดตัวด้วยเรตติ้ง 14 ตอนจบได้ 20 เป็นละครที่มีเรตติ้งสูงที่สุดอันดับ 3 ประจำปี พ.ศ. 2553 ละครมีเรตติ้งเฉลี่ยตลอดทั้งเรื่องที่ 15.58

## นักแสดง

## เพลงประกอบละคร
; พระจันทร์ลายพยัคฆ์ พ.ศ. 2553
**เพลงเปิด**
* เพลง ไม่ใครก็ใคร ขับร้องโดย  ดา เอ็นโดรฟิน
**เพลงปิด**
* เพลง เมื่อไม่มีเธอในวันที่ฟ้าสีเทา ขับร้องโดย บีม จารุวรรณ บุญญารักษ์

; เกมล่าทรชน พ.ศ. 2564
**เพลงเปิด**
* เพลง เกมล่า ขับร้องโดย มาเรียม เกรย์
**เพลงปิด**
* เพลง ขอยอม ขับร้องโดย แก้ม วิชญาณี
**เพลงประกอบละคร**
* เพลง Promise ขับร้องโดย อภิชญา จันทร์ทอง

## เรตติ้ง

; ละครโทรทัศน์ปี พ.ศ. 2553
การตอบรับของละครเรื่องนี้ทั้งหมด 24 ตอนที่ได้ออกอากาศไป (เมื่อวันที่ 17 กุมภาพันธ์ พ.ศ. 2553 - 6 พฤษภาคม พ.ศ. 2553) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 

: เรตติ้งที่มีอันดับสูงที่สุดในละครแต่ละตอนจะแสดงด้วย 
: เรตติ้งอันดับต่ำที่สุดในละครแต่ละตอนจะแสดงด้วย
: เรตติ้งเฉลี่ยของละครจะแสดงด้วย

; ละครโทรทัศน์ปี พ.ศ. 2564
การตอบรับของละครเรื่องนี้ทั้งหมด 19 ตอนที่ได้ออกอากาศไป (เมื่อวันที่ 28 ตุลาคม พ.ศ. 2564 - 23 ธันวาคม พ.ศ. 2564) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 

: เรตติ้งที่มีอันดับสูงที่สุดในละครแต่ละตอนจะแสดงด้วย
: เรตติ้งอันดับต่ำที่สุดในละครแต่ละตอนจะแสดงด้วย
: เรตติ้งเฉลี่ยของละครจะแสดงด้วย

## อ้างอิง

หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2553
หมาจิ้งจอกหูค้างคาว

**หมาจิ้งจอกหูค้างคาว** () เป็นสัตว์กินเนื้อในวงศ์ Canidae มีชื่อวิทยาศาสตร์ว่า *Otocyon megalotis* เป็นสิ่งมีชีวิตเพียงชนิดเดียวในสกุล *Otocyon*

มีถิ่นกำเนิดในตอนใต้ของทวีปแอฟริกาและแอฟริกาตะวันออก ชอบอยู่เป็นฝูง อาศัยอยู่ในทุ่งหญ้าสะวันนา มีลำตัวสีน้ำตาลเทา ยกเว้นขาทั้ง 4 ข้าง, ส่วนหน้าของใบหน้า, ปลายหาง และใบหูเป็นสีดำ  เป็นหมาจิ้งจอกที่มีขนาดเล็ก อุปนิสัยไม่ดุร้าย มีความยาวตั้งแต่หัวจรดปลายหางประมาณ 55 เซนติเมตร น้ำหนักเต็มที่ประมาณ 3-5 กิโลกรัม 

มีจุดเด่นอยู่ที่ใบหูที่ยาวใหญ่ถึง 13 เซนติเมตร  รูปร่างคล้ายค้างคาวอันเป็นที่มาของชื่อ ซึ่งเป็นที่รวมของเส้นเลือดต่าง ๆ ช่วยระบายความร้อน และทำให้มีประสาทการรับฟังอย่างดีเยี่ยม จนสามารถฟังได้แม้กระทั่งเสียงคลานของแมลง  โดยอาศัยอยู่รวมกันเป็นฝูงเล็ก ๆ ประมาณ 2-6 ตัว ในโพรงดิน  นอกจากนี้แล้วยังมีฟันและกรามที่แตกต่างไปจากสุนัขชนิดอื่น ๆ คือ สุนัขทั่วไปจะมีฟันกรามบน 2 ซี่ และกรามล่าง 3 ซี่ แต่หมาจิ้งจอกหูค้างคาวมีฟันกรามบน 3 ซี่ และกรามล่าง 4 ซี่ และสามารถขยับกรามได้อย่างรวดเร็วเพื่อเคี้ยวแมลงได้อีกต่างหาก ออกหากินในเวลากลางคืน ในฤดูหนาวจะหากินในเวลากลางวัน โดยกินแมลงจำพวกปลวกเป็นอาหารหลัก และสัตว์ฟันแทะ รวมถึงผลไม้บางชนิด โตเต็มวัยเมื่ออายุได้ 7-9 เดือน มีฤดูผสมพันธุ์ในฤดูหนาว ออกลูกครั้งละ 2-5 ตัว แม่หมาจิ้งจอกหูค้างคาวจะเลี้ยงลูกนานราว 15 สัปดาห์

แบ่งออกเป็น 2 ชนิดย่อย คือ

* *O. m. canescens* พบในเอธิโอเปีย, โซมาเลีย, เคนยา, แองโกลา, แทนซาเนีย
* *O. m. megalotis* พบในตอนใต้ของแซมเบีย, บอตสวานา, นามิเบีย, แอฟริกาใต้ 

สำหรับในประเทศไทย หมาจิ้งจอกหูค้างคาวมีเลี้ยงในสวนสัตว์ดุสิต, เชียงใหม่ไนท์ซาฟารี  ซึ่งหมาจิ้งจอกหูค้างคาวที่เลี้ยงอยู่นี้ได้ผสมพันธุ์และออกลูกในที่เลี้ยงด้วย โดยพ่อพันธุ์และแม่พันธุ์นำเข้ามาจากแอฟริกาใต้เมื่อกลางปี พ.ศ. 2552

## ดูเพิ่ม
*หมาจิ้งจอกทะเลทราย

## อ้างอิง

## แหล่งข้อมูลอื่น
*

หมวดหมู่:วงศ์สุนัข
หมวดหมู่:สุนัข
หมวดหมู่:สัตว์ที่พบในทวีปแอฟริกา
แฝดสยาม (แก้ความกำกวม)

**แฝดสยาม** () สามารถหมายถึง
* แฝดติดกัน ฝาแฝดซึ่งมีบางส่วนของร่างกายติดกัน
* อิน-จัน
* แฝดสยาม (สารคดี) สารคดีเกี่ยวกับชีวิตของอิน-จัน
แฮตตี แม็กแดเนียล

**แฮตตี แม็กแดเนียล** () (10 มิถุนายน ค.ศ. 1895 - 26 ตุลาคม ค.ศ. 1952) เป็นนักแสดงชาวอเมริกัน และถือเป็นชาวแอฟริกัน-อเมริกันคนแรกที่ได้รับรางวัลออสการ์ ไม่ว่าจะในสาขาใด ๆ เธอได้รับรางวัลนักแสดงสมทบยอดเยี่ยมจากบทบาท แมมมี ใน *[[Gone with the Wind (film)|Gone with the Wind]]* (1939)

แม็กแดเนียล ยังเป็นนักร้อง-นักแต่งเพลงอาชีพ ดาราตลก นักแสดงละครเวที นักแสดงละครวิทยุ และดาราโทรทัศน์ เธอยังถือเป็นหญิงชาวแอฟริกัน-อเมริกันคนแรกที่ร้องเพลงบนวิทยุอเมริกัน ในอาชีพการทำงานของเธอ แม็กแดเนียลมีผลงานแสดงภาพยนตร์ 300 เรื่อง ถึงแม้ว่าเธอยังได้รับเครดิตเพียง 80 เรื่อง เธอยังได้รับความนับถือในสังคมธุรกิจชาวแอฟริกันอเมริกัน ในความเอื้อเฟื้อ ความดีเลิศและเสน่ห์

แม็กแดเนียลมีชื่อบนดวงดาวบนฮอลลีวูดวอล์กออฟเฟม ในฮอลลีวูด 2 ดวงดาว โดยดวงดาวหนึ่งสำหรับวิทยุ อยู่บน 6933 ฮอลลีวูดบูเลวาร์ด อีกดวงดาวสำหรับภาพยนตร์ อยู่ที่ 1719 ไวน์สตรีท และในปี 1975 เธอมีชื่ออยู่ในแบล็กฟิล์มเมกเกอร์สฮอลออฟเฟม และในปี 2006 เธอมีผู้ชนะรางวัลออสการ์ผิวดำคนแรกที่ได้รับเกียรติให้มีภาพอยู่บนแสตมป์อเมริกัน

## อ้างอิง

หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากวิชิทอ
ราชวงศ์โซกู

**ราชวงศ์โซกู** เป็นพระราชวงศ์หนึ่งในทวีปยุโรป ที่ก่อตั้งโดยโซกู ปาชา ข้าราชการระดับสูงของออตโตมันที่อพยพเข้ามาปกครองเขตแคว้นมัท เขตดินแดนประเทศแอลเบเนียในปัจจุบันในช่วงคริสต์ศตวรรษที่ 15 โดยทำหน้าที่ปกครองแคว้นมัทในฐานะเมืองขึ้นของจักรวรรดิออตโตมัน การสืบทอดตำแหน่งผู้ปกครองแคว้นมัท จึงตกอยู่ภายใต้การปกครองของตระกูลโซกูตลอดมา และมีพระราชวังประจำตระกูลคือ พระราชวังบูร์กาเยท (Castle Burgajet)

บุคคลจากราชวงศ์โซกูที่มีชื่อเสียงมากที่สุด คือ พระเจ้าซ็อกที่ 1 แห่งแอลเบเนีย ที่เป็นพระมหากษัตริย์จากราชวงศ์โซกูพระองค์แรกที่ขึ้นมาปกครองราชอาณาจักรแอลเบเนีย ก่อนที่สมเด็จพระเจ้าวิคเตอร์ เอ็มมานูเอลที่ 3 แห่งอิตาลีที่จะเข้ามาบุกรุกประเทศแอลเบเนียในปี ค.ศ. 1939 และขึ้นมาปกครองแอลเบเนียแทน

แม้ว่าปัจจุบันในประเทศแอลเบเนียเองได้ยกเลิกระบอบกษัตริย์ลงแล้ว และปกครองในระบอบสาธารณรัฐแล้ว แต่ก็ยังมีการสืบทอดอำนาจภายในราชวงศ์โซกูต่อไป โดยอ้างสิทธิในราชบัลลังก์ของประเทศแอลเบเนียจนถึงปัจจุบัน โดยผู้อ้างสิทธิในราชบัลลังก์องค์ปัจจุบันคือ เจ้าชายเลก้า มกุฎราชกุมารแห่งแอลเบเนีย โดยพระองค์ก็เรียกตัวเองว่าพระองค์เป็นกษัตริย์และอ้างว่าพร้อมที่จะปกครองประเทศแอลเบเนียอยู่เสมอ

## รายพระนามพระประมุขของราชวงศ์โซกู
### ประมุขแห่งอาณาจักรแอลเบเนีย

### ผู้อ้างสิทธิในราชบัลลังก์แอลเบเนีย

## อ้างอิง
*Maison Royale d’Albanie 
*Albanian in Exile 

หมวดหมู่:ประวัติศาสตร์ยุโรป
หมวดหมู่:ประเทศแอลเบเนีย
หมวดหมู่:ราชวงศ์โซกู